
Noves dades corológiques per a la flora de Menorca. Donam a contixer 8 
nous tàxons per a la flora de les Balears: Achyranthes sicula (L.) All., 
Brassica fruticulosa Cirillo subsp. fruticulosa, Brassica nigra (L.) W.D.J. 
Koch, Bromus rigidus Roth subsp. ambigens (Jord.) Pignatti, Caucalis 
platycarpos L., Centaurea napifolia L., Fumaria barnolae Sennen & Pau 
subsp. barnolae i Thymelaea gussonei Boreau. Altres 15 són novetat per a 
la flora de Menorca: Allium subvillosum Salzm. ex Schult. & Schult. f., 
Alopecurus myosuroides Huds., Biscutella auriculata L., Brassica tournefortii 
Gouan, Bupleurum tenuissimum L., Cirsium arvense (L.) Scop., Inula conyza 
DC., Neslia paniculata (L.) Desv. subsp. thracica (Velen.) Bornm., 
Polygonum rurivagum Jord. ex Boreau, Setaria pumila (Poir.) Roem. & 
Schuit., Sinapis alba L. subsp. mairei (H. Lindb.) Maire, Sysimbrium 
erysimoides Desf., Sonchus asper (L.) Hill subsp. glaucesecens (Jord.) Ball, 
Sonchus maritimus L. subsp. aquatilis (Pourr.) Nyman, i Vulpia myuros (L.) 
C.C. Gmel. Al mateix temps Thymelaea passerina (L.) Coss. & Germ. queda 
exclosa de la flora de Balears. 

Paraules clau: corologia, flora vascular, Menorca. 


NOTES AND CONTRIBUTIONS TO THE KNOWLEDGE OF THE FLORA 
OF MENORCA. In a new contribution to the knowledge on the flora of 
Menorca are recorded in this paper new chorological data. Though the 
records are from throughout the island some of them are just from one site, 
there the maintenance of a non intensive and traditional agriculture have 
allowed to keep a good range of plants from the cultivated fields. Most of 
those plants are in clearly regression throughout Europe. As a result of this 
field works 8 taxa are new for the flora of the Balearic Islands: Achyranthes 
sicula (L.) All., Brassica fruticulosa Cirillo subsp. fruticulosa, Brassica nigra 
(L.) W.D.J. Koch, Bromus rigidus Roth. subsp. ambigens (Jord.) Pignatti, 
Caucalis platycarpos L., Centaurea napifolia L., Fumaria barnolae Sennen 
& Pau subsp. barnolae and Thymelaea gussonei Boreau. While other 15 are 
new for the flora of Menorca: Allium subvillosum Salzm. ex Schult. & Schult. 
f., Alopecurus myosuroides Huds., Biscutella auriculata L., Brassica 
tournefortii Gouan, Bupleurum tenuissimum L., Cirsium arvense (L.) Scop., 
Inula conyza DC., Neslia paniculata (L.) Desv. subsp. thracica (Velen.) 
Bornm., Polygonum rurivagum Jord. ex Boreau, Setaria pumila (Poir.) Roem. 
& Schult., Sinapis alba L. subsp. mairei (H. Lindb.) Maire, Sysimbrium 
erysimoides Desf., Sonchus asper (L.) Hill subsp. glaucesecens (Jord.) Ball, 
Sonchus maritimus L. subsp. aquatilis (Pourr.) Nyman, and Vulpia myuros 

(L.) C.C. Gmel. Also as result of these works Thymelaea passerina (L.) Coss. 
& Germ. is excluded from the flora of the Balearic Islands. 
Keywords: chorology, florewing plants, Menorca. 

Introducció 


Com una nova contribució al 
coneixement de la flora de Menorca reunim 
en aquest article una llista de novetats 
corològiques. Aquestes van des d'alguns 
nous tàxons per a la flora de les Balears i 
de Menorca fins a ampliacions de la àrea de 
distribució de tàxons d'àrea reduida, així 
com la confirmació de la presència a l'illa 
de plantes fins ara dubtoses. 

Una bona part de les citacions 
corresponen a plantes dels camps cultivats, 
no és per casualitat. Hem tingut la sort de 
trobar i conèixer unes terres de cultiu on el 
manteniment d'una agricultura no intensiva 
i tradicional ha permès la conservació i 
ressorgiment de un bon grapat de plantes 
dels sembrats avui en dia de cada vegada 
més rares. 

Resultats com aquests posen de 
manifest que a Menorca encara hi queda 
molta feina de florística- a fer. 

Els noms dels autors s'han abreviat 
seguint el criteri Brummit ef al. (1992). 
Els tàxons estan ordenats alfabèticament i 
per cada un d'ells es donen la localitat, 
quadrícula UTM, altitud, hàbitat, data, 
recol-lectors i l'herbari on resta dipositat el 
material. "Les plantes que són novetat per a 
la flora de les Balears van precedides de 
‘dos asteriscs (**) i les que ho són per a la 
flora de Menorca per un asterisc (*). 


Catàleg florístic 


**Achyranthes sicula (L.) All. 

Sa Boval Vella, Maó, 31SFE054235, 
10 m, 12-X-1997, C. Mascaró ( C. 
Mascaró, herb. pers.). Trobada inicialment 
en un sol punt, en una escletxa entre roques 
siliciques reblerta de terra, exposada al 
nord. Posteriorment es van trobar més 
poblacions dins la mateixa quadrícula 


31SFE0523, 12-II11-2000, P. Fraga, O. 
Garcia, C. Mascaró i M. Pons (P. Fraga, 
herb. pers.). 


Morellet, Maó, 31SFE055252, 10 m, 
27-V-2000, C. Mascaró (C. Mascaró, herb. 
pers.). Aquesta població dista devers 1 km 
de les anteriors. 

A Menorca habita en afloraments 
rocosos silicis, a l'ombra de vegetació 
arbustiva d'ullastrar, entre camps de pastura 
o conreu. Majoritàriament viu a la solana, a 
diferència de la primera població coneguda. 
A les parts d'aquests boscarrons de sòl més 
profund és normal trobar-la juntament amb 
Sysimbrium erysimoides Desf., que es cita 
més endavant en aquest mateix treball. És 
un ambient clarament nitròfil, freqúentat pel 
bestiar. Té una floració principal a la 
primavera i una segona, manco important, a 
la primavera d'hivern (IX-X). 

La corologia d'aquesta espècie és 
confusa a la bibliografia, segurament per 
confusions amb 4. sicula L. Mentre que 

Pignatti (1982) i Tutin (1993) la consi- 
deren planta del Mediterrani SW, segons 
Carretero (1990) seria planta originaria 
d'Ásia i África, naturalitzada al Mediterrani. 

La descripció de la planta menorquina 
s'ajusta a la de Carretero (1989), apartant- 
se de la de Pignatti (1982) i Tutin (1993) 
pel que fa als pseudostaminodis. Segons 
aquests dos darrers autors els 
pseudostaminodis serien d'àpex fimbriat en 
A. aspera L. i d'àpex enter en A. sicula. 
En canvi segons Carretero (1990) 4. sicula 
tendria els —pseudostaminodis d’apex 
fimbriat. La planta de Menorca els té 
clarament fimbriats. 


Aegilops neglecta Reg. ex Bertol 

Son Làdico, Alaior, 31SEE997274, 
100 m, tanques pasturades en terres 
calcàries, 8-V-1999, P. Fraga (P. Fraga, 
herb. pers.). 

Segona localitat per aquesta gramínia 
a Menorca, la primera a Es Berrecks de Sta. 
Anna (Fraga, 1998). 


*Allium subvillosum Salzm. ex Schult. & 
Schult. f. 

Mallaui, Sa Marjal Vella, Ciutadella, 
31SEE774214, 20 m, marina de xipell i 
romaní amb pins. en sòl calcari, 16-IV-2000, 
P. Fraga (P. Fraga, herb. pers.). 

Pla et al. (1992) en el seu catàleg el 
posen com a dubtós per a Menorca. No en 
coneixem cap cita ni referència concreta. 


*Alopecurus myosuroides Huds. 

Son Puig Menor Vell, Alaior, 
31SFE017235, 70 m, camps de cereals, 20- 
111-1999, P. Fraga i M. Truyol (P. Fraga, 
herb. pers.), Torre Petxina Vella, Ciutadella, 
31SEE810253, 60 m, tanques de guaret en 
el fons del barranc, terres calcàries, 6-V- 
2000, P. Fraga (P. Fraga, herb. pers.). 

A les dues localitats és rarissima, tan 
sols unes poques plantes escampades per 
dins les tanques. 


Althaea officinalis L. 

Prat de Son Bou, Alaior, 
31SEE903190, 1 m, vegetació palustre, 
terres argiloses calcàries, 11-VIII-1996, P. 
Fraga i X. Pallicer (P. Fraga, herb. pers.), 
Hort de Binissaid, Cala Galdana, Ferreries, 
31SEE826221, 2 m, voreres de paret i 
síquies dins el prat que es forma de la Font 
dels Desmais, terres argiloses calcàries, 24- 
X-1999, P. Fraga (P. Fraga, herb. pers.). 

S'en coneixien dues localitats 
anteriors: Albufera d'Es Grau (Teixidor, 
1872) i Prat de Tirant (Rodríguez, 1904). 
D'aquestes dues localitats tan sols a la 
segona hem pogut confirmar la presència 
actual de la planta. 


tAmaranthus blitum L. subsp. blitum 

Prat de Bellavista, Ciutadella, 
31SEE768207, 2 m, dins el mateix prat al 
voltant de l'aigua i per on més passa el 
bestiar, terres calcàries, 22-VIII-1999, P. 
Fraga (P. Fraga, herb. pers.). 

Amaranthus blitum subsp. blitum i A. 
graecizans L. són els únics tàxons d'aquest 


gènere considerats natius de la regió 
mediterrània. 
Anthemis cotula L. 

Torre Petxina Vella, Ciutadella, 


31SEE810253, 60 m, tanques en guaret en 
el fons del barranc, terres calcàries, 21-IV- 
2000, P. Fraga (P. Fraga, herb. pers.). 

Aquesta planta a Menorca és molt 
rara, anteriorment tant sols es coneixia una 
referència del ponent de l'illa (Bolòs et al., 
1998a). 


Arisarum vulgare Targ.-Tozz. subsp. 
simorrhinum (Durieu) Maire & Weiller 
Citada per primera vegada a les 
Balears de Menorca (Cardona i Rita., 1982), 
n'hem trobat tres poblacions al centre de 
l'illa: Calafi Vell, Ferreries, 31SEE854246, 
105 m, voreres de paret en terres calcàries, 
12-XII-1999, P. Fraga (P. Fraga, herb. 
pers.), Binicalsitx, Ferreries, 31SEE848245, 
105 m, voreres de camí i voreres de paret 

dins tanques cultivades, terres calcáries, 12- 
XII-1999, P. Fraga (P. Fraga, herb. pers.), 
Talaiot de Torre Llafuda, Ciutadella, 
31TEE788282, 130 m, dins el mateix 
recinte del poblat entre les pedres dels 
monuments, terres calcàries, P. Fraga (P. 
Fraga, herb. pers.). 

A les tres localitats conviuen les dues 
subspècies, però aquesta subspècie mostra 
una clara preferència per créixer a bandes 
més ombrivoles i fresques que no la 
subspècie vulgare. Un dels caràcters que 
separa les dues subspècies és la longitud 
del peduncle de la inflorescència. Si a la 
subspècie vulgare aquest és prou llarg com 
per que la inflorescència quedi ben visible 
per entre o per damunt les fulles, a la 
subspècie simorrhinum el peduncle és més 
curt que el pecíol de les fulles i moltes 
vegades a més és decumbent, açò fa que les 
inflorescències quedin sempre per davall les 
fulles, fins i tot a ran de terra. Podria ser 
molt bé que per mor d'aquest caràcter tan 
discriminador moltes vegades la subspècie 
simmorrhinum passes per alt. 


tBiscutella auriculata L. 

Torre Petxina Vella, Ciutadella, 
31SEE810253, 60 m, tanques de guaret en 
el fons del barranc, terres calcàries, 21-IV- 
2000, P. Fraga (P. Fraga, herb. pers.). 

Tan sols unes poques plantes creixent 
aquí i allà per dins els plans. 

“*Brassica fruticulosa Cirillo 
fruticulosa 

Binissafullet Nou, 
31SFE056119, 70 m, terres calcàries 
remogudes i nitrificades, 25-I-2000, P. 
Fraga (P. Fraga, herb. pers.). 

És notablement abundant dins una 
tanca que fins fa poc servia de femer 
municipal. Aquesta localitat tan particular 
fàcilment fa pensar més en una introducció 
recent i accidental com a planta pionera i 
oportunista. Però una segona població 
trobada posteriorment prop de la primera i 
amb un hàbitat ben diferent, pot dur a altres 


subsp. 


Sant Lluis, 


conclusions: Camí de Biniparrell, Sant 
Lluís, 31SFE063118, 70 m, voreres de camí 
en el peu de les parets, terres calcàries, 27- 
1-2000, P. Fraga (P. Fraga, herb. pers.). 
L'hàbitat d'aquesta segona població estaria 
més d'acord amb la que li correspon a 
aquesta planta segons diferents autors 
(Pignatti, 1982, Gómez Campo, 1993, 
Akeroyd, 1993). 


** Brassica nigra (L.) W.D.J. Koch 
Torre Petxina Vella, Ciutadella, 
31SEE810253, 60 m, tanques de guaret en 
el fons del barranc, terres calcàries, 21-IV- 
2000, P. Fraga (P. Fraga, herb. pers.). 
Aquesta seria la primera cita per a les 
Balears. 


*Brassica tournefortii Gouan 

Son Marcer de Dalt, Ferreries, 
31SEE865247, terres arenoses calcàries en 
mitjans d'ullastres dins tanques conreades, 
P. Fraga (P. Fraga, herb. pers.). 

En el catàleg de Pla et al. (1992) 
apareix indicada per a Mallorca, en canvi 
altres autors com Bolòs et al. (1995) i 
Gómez Campo (1993) no la indiquen de les 
Balears. 

Espècie molt característica per la seva 
roseta bassal de fulles molt ben formada i 
per les inflorescències escaposes. 


**Bromus rigidus Roth subsp. ambigens 
(Jord.) Pignatti 

Platja de Binigaus, Binigaus Nou, Es 
Migjorn Gran, 31SEE877196, 3 m, arenals 
marítims, 1-V-2000, P. Fraga (P. Fraga, 
herb. pers.). 

Deu ser un táxon poc acceptat o poc 
conegut, ja que tan sols Pignatti (1982) 
recull aquesta subespècie a la seva obra. A 
altres obres com Flora Europaea no hi ha 
cap referència (Smith, 1980). 

Difereix de la subespecie rigidus tant 
en l'ecologia (arenals marítims), com en la 
morfologia (lámina foliar reduida, rígida, 
inflorescéncia més densa, espiguetes més 
llargues, etc.) 

*Bupleurum tenuissimum L. 

Dues localitats pròximes per aquesta 
umbelifera fins ara no coneguda de 
Menorca: 

Entre la Cala de Sa Torreta i Els 
Tamarells del Nord, Maó, 31SFE077245, 6 
m, terres silícies parcialment inundades a 
l'hivern, 26-11-2000, P. Fraga (P. Fraga, 
herb. pers). S'en veuen nombroses plantes 
joves així com les restes de les plantes de 
l'any anterior. La floració és tardana i no 
succeeix fins a partir de la segona meitat de 
juliol. 

Sa Boval Vella, Maó, 31SFE057233, 
5 m, pastura silicica molt pròxima a terres 
del prat de s'Albufera des Grau, inundades 


a l'hivern, 21-IX-1997, C. Mascaró (C. 


Mascaró, herb. pers.). 


**Caucalis platycarpos L. 

Torre Petxina Vella, Ciutadella, 
31SEE810253, 60 m, tanques de guaret en 
el fons del barranc, terres calcàries, 21-IV- 
2000, P. Fraga (P. Fraga, herb. pers.). 

A aquesta localitat no és una planta 
del tot rara encara que mala de veure per 
ser baixa i de aspecte semblant a altres 
plantes molt més comunes i conegudes 
(Torilis nodosa (L.) Gaertn., Daucus carota 
L., etc.). 


**Centaurea napifolia L. 

Es Prat, Es Mercadal, 31TEE935317, 
5 m, tanques de guaret en terres silicies 
argiloses, 1-V-2000, P. Fraga (P. Fraga, 
herb. pers.), Torre Petxina Vella, Ciutadella, 
31SEE810253, 60 m, tanques de guaret en 
el fons del barranc, terres calcàries, 21-IV- 
2000, P. Fraga (P. Fraga, herb. pers.). 

Agafant les descripcions d'aquesta 
planta donades per alguns autors (Pignatti, 
1982, Dostàl, 1976), les plantes de Menorca 
presentarien algunes diferències morfolò- 
giques, especialment pel que fa a l'apèndix 
de les bráctees involucrals. La distribució 
actual coneguda d'aquesta Centaurea es 
situa a la península italiana, Còrsega, 
Sardenya i Sicília (Pignatti, 1982). No es 


coneixen cites segures dins el territori de la 
flora Ibérica (Dostàl, 1976 la considera 
dubtosa pel territori ibèric), per tant 
aquestes localitats de Menorca podrien 
representar el límit occidental de l'espècie. 


*Cirsium arvense (L.) Scop. 

Sa Marjal Vella, Ciutadella, 
31SEE771214, 5 m, voreres de tanques 
cultivades en el fons del canaló, terres 
calcàries, 12-IX-1999, P. Fraga i O. García 
(P. Fraga, herb. pers.), Barranc de Son 
Fideu, Ferreries, 31SEE873240, 45 m, plans 
cultivats dins el barranc en terres calcàries, 
31-X-1999, P. Fraga i O. Garcia (P. Fraga, 
herb. pers.). 

Fins ara no era coneguda de Menorca 
encara que Rodríguez (1904) la va incloure 
en una de les llistes de plantes a cercar per 
la seva abundància a Mallorca. 


Conringia orientalis (L.) Dumort. 

Dues localitats per aquesta rara 
crucifera dels camps de cultiu, especialment 
els de cereals. Torre Petxina Vella, 
Ciutadella, 31SEE810253, 60 m, tanques de 
guaret en el fons del barranc, terres 
calcàries, 9-IV-2000, P. Fraga, O. Garcia i 
M. Truyol (P. Fraga, herb. pers.), Binigaus 
Nou, Es Migjorn Gran, 31SEE876198, 8 m, 
tanques sembrades de cereals en el fons del 
barranc, terres calcàries, l-V-2000, P. 
Fraga (P. Fraga, herb. pers.). 

A les dues bandes la planta es 
raríssima, tan sols n'hi havia dues o tres 
plantes com a molt. Segons el catàleg de 
Pla et al. (1992) estaria ja citada de 
Mallorca i Menorca, però no d'Eivissa, en 
canvi segons Bolòs et al. (1990) aquesta 
planta sols es trobaria a Mallorca i Eivissa 
encara que a una obra posterior els 
mateixos autors no assenyalen cap localitat 
per a les Balears (Bolos et al., 1997). A 
Flora Iberica (Fernandes, 1993) tan sols es 
dona per confirmada la seva preséncia a 
Mallorca. 

Corrigiola telephiifolia Pourr. 

En donam a conèixer la tercera 
localitat a Menorca per aquesta 
cariofil-lacia: Bassa de Torre Llafuda, 
Ciutadella, 31SEE789279, 100 m, dins la 
mateixa depressió de la bassa, terres 
arenoses calcàries, 25-XII-1999, P. Fraga 
(P. Fraga, herb. pers.). 

Citada anteriorment del Pla de 
Turmaden (Rodríguez, 1904) i de Binimoti 
(Fraga et al., 1998). 

Tant les plantes de Binimoti com les 
de Torre Llafuda (la població del Pla de 
Turmadén no ha estat retrobada), presenten 
alguns caràcters que les situen a mig camí 
entre C. telephiifolia Pourr. i C. littoralis L. 
Així les fulles basals i les caulinars són de 
forma diferent (les basals estratement 
obovado-espatulades, les caulinars més 
amples, eliptico-espatulades) i més o manco 
carnoses, caràcters aquests propis de C. 
telephiifolia, però en canvi les branques de 
les inflorescències són completament 
folioses i postrades en terra, caràcters 
aquests més propis de C. littoralis. 
Nosaltres davant aquest dubte hem preferit 
seguir els autors anteriors (Rodriguez, 1904, 
Bolòs et al., 1990) i mantenir-la com a C. 
telephiifolia a l'espera de nous aclariments. 


Cyperus fuscus L. 

Font d'Es Desmais, Hort de Binissaid, 
Ferreries, 31 SEE826221, 2 m, en els fangs 
del prat que es forma a partir de la font, 
24-X-1999, X. Pallicer (P. Fraga, herb. 
pers.). 

A Menorca només en coneixiem una 
localitat anterior a la Font de Sant Nicolau, 
Al Toro, Es Mercadal (Rodríguez, 1904). 


Diplotaxis muralis (L.) DC. 

Santa Elena, Ferreries, 31SEE843235, 
60 m, damunt un fortí creixent entre el 
reble que el cobreix, calcari, 19-XII-1999, 
P. Fraga, O. Garcia, M. Pons i M. Truyol 
(P. Fraga, herb. pers.). 

Sembla ser una crucífera prou rara a 
Menorca, de fet l'única cita anterior que 


coneixem és en el Barranc de Sant Joan, 
Maó (Rodríguez, 1904). 


Euphorbia segetalis L. subsp. pinea (L.) 
Hayek 

Tàxon una mica controvertit, per 
alguns autors seria espècie (Smith et al., 
1968, Pignatti, 1982) i d'altres la 
subordinen a subspècie o varietat d'E. 
segetalis L. (Bolòs et al., 1990, Benedí et 
al., 1997). A Menorca certament hi és, i 
almanco aquí es pot diferenciar clarament 
de la subspècie segetalis tant per la seva 
morfologia com per la seva ecologia. En 
coneixem dues poblacions en els dos 
extrems de l'illa: Punta Nati, Ciutadella, 
31TEE702338, 30 m, roquissars calcaris 


damunt els penyals, 6-11-2000, P. Fraga i 


M. Pons (P. Fraga, herb. pers.), Torre d'Al- 
caufar, Sant Lluís, 31SFE110093, 20 m, 
roquissars calcaris damunt els penyals, 6- 
XI1-1999, P. Fraga (P. Fraga, herb. pers.). 

Bolòs et al. (1999) la situen a dos 
punts diferents del llevant de Menorca, un 
d'ells (FE00) podria ser la mateixa localitat 
de Alcaufar. 


**Fumaria barnolae Sennen & Pau subsp. 
barnolae 

Torre Trencada, Ciutadella, 
31SEE789269, 110 m, tanques conreades en 
terreny arenós calcari, 8-IV-2000, P. Fraga 
(P. Fraga, herb. pers.), Torre Petxina Vella, 
Ciutadella, 31SEE810253, 60 m, tanques de 
guaret en el fons del barranc, 8-IV-2000, P. 
Fraga (P. Fraga, herb. pers.). 

Tal com indiquen Sáez i Fraga (1999) 
les citacions de F. barnolae conegudes an- 
teriorment a les Balears eren degudes a 
confusions. Per tant aquestes dues localitats 
són les primeres per a la flora de les 
Balears. 


Glaucium corniculatum (L.) Rudolph 

Torre Petxina Vella, Ciutadella, 
31SEE810253, 60 m, tanques de guaret en 
el fons del barranc, terres calcàries, 9-IV- 
2000, P. Fraga, O. Garcia i M. Truyol (P. 
Fraga, herb. pers.). 

Citada anteriorment de Salairó (Fraga 
i Pallicer, 1998). 


Gymnostyles stolonifera (Brot.) Tutin 

Ciutat de Maó, 31SFE081164, 30 m, 
empedrats antics de la part vella de la 
ciutat, 27-1-2000, P. Fraga (P. Fraga, herb. 
pers.). 

Rodríguez (1904) ja la cita de la 
mateixa ciutat de Maó i dels mateixos 
ambients, de moment no sembla sortir 
massa d'allà. 


Hippocrepis multisiliquosa L. 

Sant Llorenç, Alaior, 31SEE939168, 
75 m, tanques de guaret en terres calcàries, 
22-111-2000, P. Fraga (P. Fraga, herb. 
pers.); Torre  Trencada, Ciutadella, 
31SEE789269, 110 m, tanques pasturades 
en terres arenoses calcàries, 8-IV-2000, P. 
Fraga (P. Fraga, herb. pers.); Torre Petxina 
Vella, Ciutadella, 31SEE811254, 60 m, 
tanques sembrades en terres calcáries, 9-IV- 
2000, P. Fraga, O. Garcia i M. Truyol (P. 
Fraga, herb. pers.). 

Citada anteriorment dels camins de 
Ciutadella i cap a Es Castell (Rodríguez, 
1904) i també de prop de Ciutadella 
(Montserrat, 1953). Amb tot açò sembla que 
aquesta espècie no seria tan rara com 
semblava en un principi. Mostra una major 
preferència per les terres fèrtils i conreades 
que H. ciliata VVilld., molt més comuna 
arreu de l'illa. 


Hypecoum pendulum L. 

Torre Petxina Vella, Ciutadella, 
31SEE810253, 60 m, tanques de guaret en 
el fons del barranc, terres calcàries, 9-IV- 
2000, P. Fraga, O. Garcia i M. Truyol (P. 
Fraga, herb. pers.). 

Més localitzada que H. imberbe Sm., 
l'única referència que en tenim de la seva 
presència a Menorca és el catàleg de Pla et 
al. (1992). Altres autors (Bolòs et al., 
1998a; Dahl, 1986) no la donen com a 
present a l'illa. 


*Inula conyza DC. 

Barranc de La Cova, Albranca Vell, 
Es Migjorn Gran, 31SEE877235, 90 m, 
alzinar ombrivol a la falda del barranc, 
terres calcàries, 31-X-1999, P. Fraga i O. 
Garcia (P. Fraga, herb. pers.). 

Creix amb Pulicaria odora (L.) Rchb. 
amb la que es confon fàcilment quan no 
estan en flor. 


Isoetes histrix Bory 

Bassa d'Es Mal Lloc, Son Toni Marti, 
Ciutadella, 31TEE809285, 115 m, terres 
arenoses silícies, 4-XII-1999, P. Fraga i O. 
Garcia (P. Fraga, herb. pers.). 

Aquesta seria la tercera localitat d'J. 
histrix a Menorca. La primera coneguda va 
ser a s'Enclusa (Ballesteros, 1989), poste- 
riorment es trobà a S'Ermita i Ses planes 
de So n'Arro (Fraga i Pallicer, 1998). 
Aquesta darrera seria la més occidental però 
sense fugir de la regió central de l'illa. 


Kyckxia elatine (L.) Dumort. subsp. crinita 
(Mabille) Greuter 

Camí d'En Russi, Alaior, 
31SFE005251, 90 m, tanques pasturades en 
terres calcàries, 24-VII-1999, P. Fraga (P. 
Fraga, herb. pers.), Camí de La Cucanya, 
Alaior, 31SEE975248, 110 m, tanques 
pasturades en terres calcàries, 6-XI1-1999, 
P. Fraga (P. Fraga, herb. pers.). 

Es la més rara de les tres Kyckxia que 
es fan a Menorca. Anteriorment citada d'Es 
Pla de Mar (Fraga, 1996). Fins ara totes les 
poblacions conegudes de Menorca 
corresponen a la subspècie crinita. 


Leuzea conifera (L.) DC. 

Sobre aquesta planta Rodríguez 
(1904) recull les citacions dels autors antics 
Ramis i Oleo sense especificar localitats. 
Posteriorment Font i Quer (1919) recull una 
citació de Pons Guerau a Rafal Rubí. Ara 
nosaltres l'hem trobada no massa enfora 
d'allà: Es Puntarró, Maó, 31SFE025225, 40 
m, en una falda del barranc dins ullastar 
amb pins, terres calcàries, 23-1-2000, P. 

Fraga, M. Pons i M. Truyol (P. Fraga, 
herb. pers.). 


Matthiola sinuata (L.) R. Br. subsp. 
sinuata 

Noves localitats per aquest violer marí 
que es veu greument afectat per la 
massificació de les platges: Platja de 
Binigaus, Es Migjorn Gran, 31SEE877196, 
2 m, arenals marítims, 17-11-2000, X. 
Pallicer (X. Pallicer, herb. pers.), Cala de 
s'Enclusa, Maó, 31SFE041283, 5 m, arenals 
marítims, 6-1-2000, P. Fraga, O. Garcia i 
M. Truyol (P. Fraga, herb. pers.), Cala de 
Sa Torreta, Maó, 31SFE073246, 1 m, 
arenals marítims, 20-V-2000, P. Fraga (P. 
Fraga, herb. pers.). 

Les localitats anteriors són: Arenals 
de Tirant i Cavalleria (Rodríguez, 1904), 
Platjals de Son Xoriguer (Cardona i Rita, 
1982), Punta Escullar (Fraga et al., 1997). 


Matthiola tricuspidata (L.) R. Br. 

Cala Mica, Es Mercadal, 
31TEE909346, 2 m, arenals marítims, 13- 
IV-1999, P. Fraga (P. Fraga, herb. pers.). 

A la mateixa localitat la cità Porta 
segons recull Rodríguez (1904). Sorprèn 
com una planta amb una població tan 
reduida pugui persistir al llarg de més d'un 
segle. 


Medicago doliata Carmign. 

Rafal Rubí, Maó, 31SFE023193, 110 
m, tanques sembrades de cereals en terres 
calcàries, 19-V-1999, P. Fraga (P. Fraga, 
herb. pers.). 

De totes les espècies de Medicago 
que es fan a Menorca aquesta sembla ser la 
més escadussera. Anteriorment va ser citada 
de Son Sanxo per Pons Guerau (Rodríguez, 
1904). 


Neatostema apulum (L.) I.M. Johnston 
Camí a Sa Cala d'Es Talaier, 
Ciutadella, 31SEE775210, 30 m, pradells de 
teròfits en terres calcàries primes, 16-IV- 
2000, P. Fraga (P. Fraga, herb. pers.). 
Aquesta petita boraginàcia a Menorca 
sembla estar confinada al ponent de l'illa. 


L'única referència anterior que tenim és poc 
precissa i també es situa a la banda de 
ponent (Bolòs, 1998b). 


*Neslia paniculata (L.) Desv. subsp. 
thracica (Velen.) Bornm. 
Torre Petxina Vella, Ciutadella, 


31SEE810253, 60 m, tanques de guaret en 
el fons del barranc, terres calcàries, P. 
Fraga (P. Fraga, herb. pers.). 

De totes les novetats trobades en 
aquests interessants camps de conreu, 
aquesta és la més abundant. 


Paronychia capitata (L.) Lam. 

Carretera Maó - Ciutadella, km 43, 
Ciutadella, 31TEE735290, 35 m, talussos 
saulonosos que donen dins la carretera, 1- 
V-1999, P. Fraga i X. Pallicer (P. Fraga, 
herb. pers.). 

Recollida anteriorment també de prop 
de Ciutadella per Palau Ferrer. D'aquesta 
citació en queda testimoni a l'herbari del 
Jardí Botànic Mar i Murtra: Ciutadella, 
Menorca, 13-IV-1955 (1045, sub P. nivea 
DC.). 


Polygonum bellardii All. 

Torre Petxina Vella, Ciutadella, 
31SEE810253, 60 m, tanques de guaret en 
el fons del barranc, terres calcàries, 8-IV- 
2000, P. Fraga (P. Fraga, herb. pers.). 

Citada anteriorment del barranc de 
Binissaid (Fraga i Pallicer, 1998). 


*Polygonum rurivagum Jord. ex Boreau 

Barranc de Sant Joan, Mad, 
31SFE066175, 5 m, voreres de cami en 
terres calcàries, 11-IX-1999, P. Fraga (P. 
Fraga, herb. pers.). 

Amb aquesta citació a Menorca 
estarien representades totes les espècies del 
grup de P. aviculare L. 
Puccinellia fasciculata (Torrey) E.P, 
Bicknell 

Santa Creueta de Lluriach, Es 
Mercadal, 31TEE909316, 20 m, terres 
salabroses silícies inundades l'hivern, 1-XI- 

1999, P. Fraga, O. Garcia i M. Pons (P. 
Fraga, herb. pers.). 

Coneguda per primera vegada de 
Menorca del Pla Erm (Sáez i Fraga, 1999). 
És presumible la seva presència a altres 
indrets semblants de Pilla: Es Plans 
d'Alaior, Salairó, Son Salobre, Favàritx, etc. 


Roemeria hybrida (L.) DC. 

Torre Petxina Vella, Ciutadella, 
31SEE810253, 60 m, tanques de guaret en 
el fons del barranc, terres calcàries, 8-IV- 
2000, P. Fraga (P. Fraga, herb. pers.). 

Citada per primera vegada de 
Menorca a S'Alberg Vell (Sáez i Fraga, 
1999). En aquesta segona localitat 
d'hàbitat idèntic a la primera, la planta és 
més abundant. 


Rubus caesius L. 

No deu ser del tot rar, sobretot al 
llevant i a tramuntana de l'illa. Enfront al 
molt més comú R. ulmifolius Schott, mostra 
una clara preferència per les terres humides 
i profundes. En podem donar les següents 
localitats: 

Sa Boval Nova, Maó, 31SFE050227, 
5 m, voreres de camí prop del torrent, 
terres silícies, 1-VI-1999, O. Garcia (P. 
Fraga, herb. pers.); Es Puntarró, Maó, 
31SFE029224, 20 m, voreres del cami i de 
tanques prop del torrent, terres silícies, 16- 
V-1999, P. Fraga (P. Fraga, herb. pers.), 
Barranc de Sant Joan, Maó, 31SFE066174, 
5 m, marges del torrent, 20-III-1999, M. 
Truyol (P. Fraga, herb. pers.), Barranc de 
Sant Joan, Maó, 31SFE058176, 15 m, 
marges del torrent, 5-VII-2000, O. Garcia 
(O. Garcia, herb. pers.), Estància d'En 
Magister, Es Mercadal, 31 TEE921323, 6 m, 
voreres de paret dins tanques en terres 
argiloses silícies, 30-V-1999, P. Fraga (P. 
Fraga, herb. pers.). 

Segons Monasterio-Huelin (1998) a 
les Balears R. caesius no hi seria present de 
una forma clara, tan sols hi hauria formes 
de transició cap a la sect. Corylifolii Lindl. 
Però nosaltres creiem que pels caràcters que 


presenten les plantes de les localitats abans 
esmentades (turions circulars i prims, fulles 
totes trifoliades, estipules lanceolades, etc.), 
entren perfectament dins R. caesius. 


*Setaria pumila (Poir.) Roem. & Schult. 

Binimarzoc, Maó, 31SFE025254, 70 
m, tanques de regadiu cultivades en terres 
calcaries, 31-VII-1999, P. Fraga (P. Fraga, 
herb. pers.); Sa Marjal Vella, Ciutadella, 
31SEE771214, 5 m, tanques de regadiu 
cultivades en terres calcaries, 12-1X-1999, 
P. Fraga i O. Garcia (P. Fraga, herb. 
pers.). 

Pla et al. (1992) la consideren com a 
dubtosa per a Menorca. Amb aquestes 
localitats queda confirmada la seva 
presència a l'illa. 


*Sinapis alba L. subsp. mairei (H. Lindb.) 
Maire 

Binialfús, Alaior, 31SFE022194, 120 
m, tanques de guaret en terres calcàries, 6- 
V-1999, P. Fraga (P. Fraga, herb. pers.). 

Segons Gómez Campo (1993b) la 
presència d'aquesta subspècie a les Balears 
seria dubtosa. En canvi altres autors (Bolòs 
et al., 1990, Pla et al., 1992) consideren 
provada la existència de la subspècie alba a 
Mallorca. Segons el mateix Gómez Campo 
(1993b) aquesta subespècie s'hauria originat 
per cultiu de la subespècie mairei sense que 
s'hagi pogut constatar fins ara la seva 
naturalització. 


*Sisymbrium erysimoides Desf. 

Sa Boval Vella, Maó, 31SFE056232, 
8 m, 21-IX-1997, C. Mascaró (C. Mascaró, 
herb. pers.). Habita ambients nitròfils 
frequentats pel bestiar, a l'ombra dels 
boscarrons d'ullastres entre tanques de 
pastura. Substrat silici. És frequent dins tota 
la quadrícula 31SFE0523, 12-I11-2000, P. 
Fraga, O. Garcia, C. Mascaró i M. Pons. 

Rodríguez (1904) la va considerar 
com a planta a localitzar a Menorca, per ser 
comuna a Mallorca, però fins ara no s'havia 
citat. 

Sisymbrium orientale L. 
, Torre Petxina Vella, Ciutadella, 
31SEE810253, 60 m, tanques de guaret en 
el fons del barranc, terres calcàries, 21-IV- 
2000, P. Fraga (P. Fraga, herb. pers.); Son 
Pomar, Ciutadella, 31TEE750306, 50 m, 
tanques pasturades, 19-IV-2000, M. Truyol 
(M. Truyol, herb. pers.). 

Citat anteriorment del 
menorquí (Bolos, 1998b). 


Mevant 


Sysimbrium polyceratium L. 

Citada per primera vegada de l'Hort 
dels Frares, Maó (Rodriguez, 1904). 
Posteriorment Mateo (1991) la trobà no 
massa enfora d'allà (Costa d'Es General). 
Actualment la planta es fa per aquell mateix 
rodol: Pla — d'Es Monestir, Maó, 
31SFE078166, 30 m, dins les escletxes 
d'empedrats antics, 28-IV-2000, P. Fraga 
i M. Pons (P. Fraga, herb. pers.). Però 
també l'hem trobada en ambients semblants 
dins la part vella de la ciutat: Plaça 
Constitució, Plaça Colon, Es Padronet, etc., 
sempre creixent dins els empedrats antics. A 
certes bandes és clarament dominant damunt 
altres plantes d'aquests ambients. 

No hi ha cap dubte que és S. 
polyceratium per ser glabrescent i sobretot 
pels seus fruits fasciculats en grups de 2-3 
a l’axil-la de les fulles. 


*Sonchus asper (L.) Hill subsp. 
glaucescens (Jord.) Ball 
Prat de Bellavista, Ciutadella, 


31SEE768208, 2 m, tanques de prat en 
terres argiloses calcàries, 22-VII1-1999, P. 
Fraga (P. Fraga, herb. pers.). 

Aquesta és la primera cita per a 
Menorca encara que podria ser molt bé que 
no fos una planta rara a molts de prats i 
zones humides de Pilla. 


*Sonchus maritimus L. subsp. aquatilis 
(Pourr.) Nyman 

Ses Canassies, Alaior, 31SEE914186, 
2 m, al voltant de la font i a les voreres de 
siquies, terres calcàries, 28-VIII-1999, P. 
Fraga (P. Fraga, herb. pers.). 


Fins ara a Menorca sols es coneixia la 
subspècie maritimus present a la majoria de 
zones humides del litoral. 


**Thymelaea gussonei Boreau 

S'Almudaina, Ciutadella, 31TEE 
816303, 60 m, tanques deixades i voreres 
de marina de carritx en sòl calcari 
regalimant a l'hivern, 23-V-1999, P. Fraga 
(P. Fraga, herb. pers.). 

La identitat del tàxon ha estat 
confirmada per en J. Pedrol. A aquesta 
mateixa espècie correspondrien les plantes 
de Sa Muntanya Mala inicialment 
identificades com a 7. passerina (L.) Coss. 
& Germ. (Fraga et al., 1997). Per tant 7. 
passerina ha de ser exclosa de la flora de 
les Balears. 

Les dues poblacions encara que 
separades per una certa distància queden 
dins la mateixa zona i tenen en comú el fet 
de créixer en terres regalimants durant 
l'hivern. 


Trifolium incarnatum L. subsp. incar- 
natum 

Son Puig Menor Vell, Alaior, 
31SFE018235, 60 m, voreres de tanques en 
terres silícies, 7-V-2000, P. Fraga (P. 
Fraga, herb. pers.). 

A vegades cultivat com a farratge, 
sembla que comença a naturalitzar-se. 


Trifolium striatum L. 


Son Ladico, Alaior, 31SEE997274, 
100 m, tanques pasturades en terres 
calcáries, 8-V-1999, P. Fraga (P. Fraga, 
herb. pers.). 

Dels Trifolium que es fan a Menorca 
aquest deu ser dels més escassos. Pla et al. 
(1992) ja l'indiquen a Menorca. 


Triplachne nitens (Guss.) Link. 

Torre del Ram, Ciutadella, 
31TEE682293, 20 m, roquissars marítims en 
sòl arenós calcari, 1-V-1999, P. Fraga i X. 
Pallicer (P. Fraga,. herb. pers.). 

Segona localitat per aquesta planta a 
l'illa, la primera coneguda a Son Xoriguer, 

Ciutadella (Cardona i Rita, 1982). Segons 
aquests autors Menorca seria el límit 
septentrional de la seva área de distribució. 


Verbena supina L. 

Bassa de Torre Llafuda, Ciutadella, 
31SEE789279, 100 m, dins la mateixa 
bassa i també a una altra de petita que es 
forma vora el cami, terres arenoses 
calcàries, 25-XII-1999, P. Fraga (P. Fraga, 
herb. pers.). 

Relativament abundant, sobretot dins 
la bassa gran. Les plantes d'aquesta localitat 
semblen perennants amb la soca gruixada. 
Segons Pla et al. (1992) aquesta planta ja 
hauria estat citada de Menorca. 


Veronica cymbalaria —Bodard subsp. 
panormitana (Tineo ex Guss.) Nyman 

Barranc de La Cova, Albranca Vell, 
Es Migjorn Gran, 31SEE877235, 80 m, 
alzinar ombrívol a la falda del barranc, 
terres calcàries, 15-V-2000, M. Truyol (P. 
Fraga, herb. pers.). 

Segona localitat a l'illa, i a Balears, 
d'aquesta Veronica anual del grup de V. 
cymbalaria. La primera es troba a Santa 
Elena (Sez i Fraga, 1999). L'hàbitat en el 
que viuen les dues poblacions és molt 
semblant. Encara que a la primera localitat 
les plantes creixien en terres cultivades, tota 
la zona està envoltada d'alzinars molt 
semblants al d'aquesta nova localitat. 

Segons Fischer (1975) V. cymbalaria 
subsp. panormitana estaria distribuida a la 
regió Mediterrània des de Còrsega i Algèria 
fins a Síria. Per tant les localitats de 
Menorca representarien una ampliació cap a 
occident de l'àrea distribució fins ara 
coneguda i suposarien novetat per el 
territori de la flora ibèrica. 


Viola stolonifera J.J. Rodr. 

Barranc de La Cova, Albranca Vell, 
Es Migjorn Gran, 31SEE877235, 60 m, 
alzinar ombrívol dins el barranc prop del 
torrent, terres calcàries, 15-V-2000, M. 
Truyol (P. Fraga, herb. pers.). 


Per ara aquesta seria la segona 
localitat per a aquest endemisme menorquí. 
L'hàbitat d'aquesta nova localitat és idèntica 
a la que tenen certes poblacions del Barranc 
d'Algendar (Pas d'En Ravull) on la 
descobrí Rodriguez (1904). 

La situació taxonòmica d'aquesta 
planta és confusa i encara no aclarida del 
tot. Alguns autors l'han subordinada a altres 
espècies de distribució més ample (Orell et 
al., 1992). En canvi d'altres, més d'acord 
amb Rodríguez (1904), suggereixen deixar- 
la com espècie endèmica però sense poder- 
ho confirmar per falta de material d'estudi 
(Muñoz Garmendia et al., 1993). 


*Vulpia myuros (L.) C. C. Gmel. 

S'Albaida, Alaior, 31SEE979252, 100 
m, voreres de camps de cultiu en sòl 
calcari, 30-IV-2000, P. Fraga (P. Fraga, 
herb. pers.). 

Deu ser de les més rares a l'illa. Per 
l'ecologia d'aquesta localitat sembla voler 
llocs més frescos i protegits que les altres 
espècies. 


Agraiments 


A n'en Bernat Moll, propietari de 
Torre Petxina Vella, per deixar-nos entrar 
tantes vegades com hem volgut dins els 
magnífics plans del barranc i així poder 
recollir tot el material que aquí us 
presentam. A n'en Llorenç Sáez per la 
revisió i identificació de Fumaria barnolae 
subsp. barnolae i a n'en J. Pedrol per 
l'aclariment de la identitat de Thymelaea 
gussonei. 

